
1887. 


Conferința din Sibiiu. 
Raport specială ali »Gazetei Transilvaniei« despre conferința ge- 


nerală electorală a delegaţiloră alegătorilor român! întrunită la 7 
Maiu 1887. 


Sedinfa 1. 
Raportuli. 

Comitetului electorală permanentă ală partidei 
naționale române despre activitatea sa din periodulii 
1884 — 188617. 

(Fine.) 

incă numai câteva momente din existenţa sbiciulatà 
a comitetului şi vomă termina. 

Conferinţa din 1884 decisese ca comitetulü sé mai 
facă între marginile trase de legi totă ce va afla de 
lipsă si de folosü pentru apărarea causei nostre şi lumi- 
narea opiniunei publice în férá și în străinătate. 

Mànecándü comitetulă dela acestă conelusü alü con- 
ferintei a creduli că va lucra pe deplină in spiritulü ei, 
décá se va decide la elaborarea unui memorială curati 
politică, destinată anume pentru politicii neromâni din 
patriă şi din străinătate, in care să se descrie situa- 
tiunea politică de ne mai suferită a naţiunei române 
din ţările supuse corónei Sf. Stefani.  Decisiunea s'a şi 
luată în acestă in(elesü in 3 Iunie 1884 precum s'a a- 
tinsă mai în susü. Care a fostă sortea acelui planü se 
pâte cunósce din consultările comitetului trecute la pro- 
tocolü in epoce diferite. De o parte insă cestiunea opor- 
tunitátii, 6ră de alta greutatea de a se afl omulă care 
sé dispună de timpă multă liberă ca së se supună la o 
lucrare atătă de importantă din natura sa, pe lângă cele- 
lalte calamităţi atinse mai susü, a pusă pe comitetă in 
imposibilitate de a-şi ajunge scopulă pănă la deschiderea 
acestei conferente. | 

O altă misiune, a cărei realisare o doria comite- 
tulă a fostii, ca să descopere tote acelea cause, pentru 
care în multe cercuri şi ţinuturi séu curată românesci 
séu locuite de Români în maioritate departe cumpénitóre 
şi relative destulă de bine situaţi, totuși numérulü ale- 
gătonloră români apare în listele electorale fără nici o 
asemănare mai mici decâLă s'ar puté presupune cu totü 
dreptulă. Comitetulü a creqută că acéstá aparitiune me- 
rită cu atătă mai vârtosă atentiunea nóstrà a tuturorü 
cu câtă trebue sé fimü cu toţii bine informaţi, cá numé- 
rulü mică de alegători se esplicá de cătră adversarii ele- 
mentului nostru numai din lipsa de censü, adecá de a- 
veri materiale, 6ră spoi ei nu lasă ca sé trécá nici una 
din ocasiunile bine venite, ca sé nu înfăţişeze chiar şi in 
regiunile cele mai înalte ale societăţii din Viena si din 
alte cetăți mari pe poporulă românescă pură si simplu 
ca pre ună poporü sárántocü, masse crude compuse din 
sute de mii de proletarl, cari trăiescă din mână în gură, 
şi când se scólà diminéta nu sciu décá vorü avé ce 
mânca pănă de sérà, 

Spre a ne convinge de adevărata stare a lucruri- 
lră, aveamă să facemă studiu comparativă inainte de 
tóte între rassa română şi între cea maghiară cu dom- 
nilóre, nu insé pe la oraşe şi cetăţi mari, unde lustrulü 
şi luxulă ia vederile, seduce, ingélá, ca sé nu poți dis- 
tinge întru nimică realitatea de miseria splendidă, ci la 
țâră, la sate între miliónele propriului poporü. Apoi étà 
«e sa descoperită la aceste două popóré. Starea ma- 
terială a Maghiariloră întru nimic nu este mai bună decátü a 
Româniloră, cu aceea diferenţă numai, că Magbiarilară le 
cam place să se laude cu averea multă puţină, câtă po- 
sedi ; Românii tocmai din contră in casurile cele mai multe 
tacă, fără o necesitate vădită nu vorbescü despre averea 
lori : nici că o posedă, nici că le lipsesce. Incolo amără- 
ciunea sufletescă pentru grelele sarcine şi nenumăratele 
abusuri, cu tótà patrocinarea rassei maghiare, este co- 
monă la ambele popóre, de aceea nici că se prea 
cârlă unii cu alţii, mai curândă se incaerà Maghiarulü 
cu Maghiară si Románulü cu Română, cam după dicé- 
tórea latină: Rara concordia fratrum. 

e Apoi deră de ce totuşi alegătorii de naţionalitate 
română suntă relative atátü de puţini? Unele cause le 
eunóscemü cu toţii şi anume: 1) falsificarea listelorü ; 
2) în anulü penultimă lăsarea in adinsă ca ómenii sé 
timână în restante cu contribuţiunea directă pănă tàr- 


diu după rectificare; 3) nespusa lene de a cerceta lis- 
tele si a reclama; 4) participarea ex lege a tuturoră pro- 
letariloră maghiari de pe la gptăţi şi oraşe la alegeri fără 
nici ună eensü; 5) desprejuirea pe faţă a dreptului de 
alegere din partea forte .pasitprü Români, cari nici nu 
voră să audă despre importanţa lui, şi dâcă totuși mergă 
la urnă, o facu pentru că l-a venită poruncă la sată ca 
sé mérgá, sé alégà si ei domni, căci li se plătescă bine 
acelea dile, ca si cum ar fi arată cu patru boi. De alt- 
mintrea poporului nostru, ca şi celoră mai multe din 
statulă acesta, nu-i place să mârgă unde-lă chiamă așa 
numiții domni, elă e Stanu pátitulá, fuge de domni. 

E tristă şi forte îngrijitoră acestă faptă, der luândă 
in socotinţă, cá pentru controlarea compunerei esacte a 
listelori electorale se cere ună numérü cu multi mai 
mare de bărbaţi esperţi şi devotați acestei cestiuni de 
intezesii publică si cari să fiă resoluţi a întâmpina şi su- 
porta tóte şicanele si persecuţiunile sistematice ale pu- 
terii; 6r de altă parte fiindă că eserciarea dreptului de 
alegere si prin puţinii alegători induşi în liste, — pe 
lângă procedura cea mai leală şi legală, — e impede- 
cată în totă modulă, nu ne pote prtnde mirarea, că in 
locă de iubirea ce o are poporulă nostru pentru ună 
eonstitutionalismü reală şi onestă, faţă cu constitutiona- 
lismulu falsă şi neonestü, Românii își manifesteză igno- 
rarea, ba chiar desprewirea lorü. 


Etă aci o causă care face pe comitetă a reco- 
mande următoriloră sèi luare de măsuri câtă mai efi- 
cace pentru instruirea poporului şi luminarea lui asupra 
dreptului electorală nu numai peutru că, dâcă nu s'a fo- 
Josită de acela până acum, mai curândă séu mai târdiu 
totă va veni o epocă unde va trebui să-lă depuindă în 
interesulü propriu şi în ală ţării întregi, dérá şi pentru 
ca sé nu trécá cu totulü pe nedreptulü de poporü sárün- 
tocü, mai alesă după ce la toți ne este cunoscută, că 
d. e. în vre-o 25 de comitate ale Ungariei superióre, in 
o parte mare a Galiției si in alte câteva ţinuturi pro- 
ptiulà poporü de diverse naționalități este cu multi mai 
lipsitü şi séracü decátü poporulü românescă in oricare 
parte a (érei ilù vomü căuta, 6ră in câteva ținuturi se 
póte măsura prea bine cu Sasii ardeleni şi cu asa nu- 
mitii Șvabi din Bánatü. Hestulü ni-lă spună migraţiu: 
nile cu decile de mii din Ungaria în America, érà din 
Transilvania necurmatele treceri ale Maghiarilorü, cunos- 
cuţi sub nume de Sécui, in România, unde în anii din 
urmă au începută să se aşede nu numai în orașe, dérà 
şi pe la unele sate. 


Este forte grea acâstă desteptare a poporului ca 
să-şi eunóscá drepturile sale şi să scie a se folosi de ele, 
este şi împreunată cu mari spese; dérà pănă când nu se 
va întâmpla acâsta, nu se pricepe cum să ajungă par 
tida nóstrá a-și organis: cluburile în realitate, érá nu ca 
fecţiune.  Diaristica nóstrá póte sé facă în acestă direc- 
tiune servitiu esenţială causei, însă numai sub condițiune 
décă ea va fi imbrü(igatá si citită de cătră suma totală 
a inteligenței românesci din Ungaria si Transilvania, ér 
acésta nu-şi va pregeta a se pune de aci înainte in con- 
tactă cu fruntașii locuitoriloră, fără a-i păsa de sbieretele 
ómenilorü vrășmași declaraţi si jurat ai culturei popo- 
rului românescă, 

După tóte acestea comitetulii depune mandatulă 
său în mânile onor. conferinţe. Vë r6gă totodată, ca sé 
binevoiți a numi o comisiune specială pentru primirea 
acteloră, cercetarea ratiociniului, inventarea si luarea în 
s6mă a tipărituriloră câte s'au făcută cu spesele partidei 
nóstre, şi aşteptândă absolutoriu, se retrage mulțămindu-vă 
pentru pacienta, eu care aţi binevoită a ne da ascultare, 

Sibiiu, 7 Maiu 1888. 

Comitetulă electorală alü partidei nationale române. 

G. Barițiu, preşedinte. C. Brediceauu, membru refer. 


Urmándü punctulă 4 alü ordinei de di, presidiulă 
provócá pre delegaţi a'şi presenta credenţionalele spre a 
se preda comisiunei verificatóre, ce are să se alégà, de 
5 membri In aeéstá comisiune se alegü prin aclama- 
tione d-nii: Ungureanu, Nichita, Simionasiu, los. Crigianu, 
Dr, Isacă. 

Apoi se suspende şedinţa pănă îsi va termina co- 
misiunea lucrarea sa, 

Redeșchidându-se sgedinta, raportorulü comisiunei 


e e e TRU Pestera 


verificatóre, d-lă adv. Crişianu, cetesce raportulă, prin 
care se propunü spre verificare delegaţii deja presentl 
din 69 cercuri electorale. — Dechiarându-se toţi de ve- 
rifieati, se pune la ordinea dilei constituirea definitivă a 
biuroului. — Deputatulă Truta propune ca, considerándü 
momentuositatea agendelorü şi demnitatea adunürei, së 
nu se al6gă numai 1 preşedinte si 2 notari, ci 8 prege- 
dinți si 4 notari. Primindu-se acâsta, -acelaşi propună- 
toră propune şi adunarea aclameză pre d-nii: G Barițiu 
preşedinte I, V. Babeşiu preşedinte If, Dr. I. Raţiu pre- 
şedinte III, ér ca notari pre d-nii Dr. Lucaciu,’ Dr. 
Oneu, Dr. Isacă si Dr. Mihu. . : 
Conformă proiectului 8 din ordinea de di se pur- 
cede la alegerea comisiunei de 30 pentru formutarea 
proiectelorü de concluse asupra cestiunilorü eléctorale a 
tinutei ulterióre si a propinerilori, care 'ar fi venită din 
partea alegétorilorü prin delegaţii lori. În acéstá 'comi- 
siune se alegi, pre lângă cei 7 domni din biurou, ur- 
mátorii 30 membrii: d-nii [George Popi, Nic. Cristea, 
Iuliu Coroianu, Dr. Aur. Mureşianu, Coriolanü Bredi- 
ceanu, loanü Slavici, Dr. Corneliu Diaconovich, Emanuel 
Ungureanu, Ioanü Simionasiu, Dr. Nichita, Nic. Fekete 
Negrutiu, Ales. Micu, Patriciu Barbu, Simionü Căluţiu, 
Vas. Voina, lacobă Macaveiu, Eug. Brote, los. Crigianü, 
loană Papiu, Ioanù lonaşiu, Dan. Lica, Ales. Filipă, P. 
Trutia, Lud. Csato, Andreiu Medanü, Ghiţă Popi, Dr. 
G. Popa, Andreiu Gosma, Bas. Podóbá, Aug. Munteanu, 
Primindü acestă comisiune actele dela comitetă, 
va avé sé vină în şedinţa de mâne. (Duminecá) la 10 
6re eu operatele sale. 
In fine se cetesce regulamentulü casei, carele ca gi 
la cele 2 ocasiuni anterióre se primesee în intregulü sóu. 
Sedinta apoi se ridică aprópe la 2 óre după amédl. 
In decursulă sedinfelorü sau predată la birou mai 
multe telegrame, cari tasă din lipsa de timpü :nu:s'au 
cetită astăqi. 


Atitudinea politică a Franciei. 


` Cu ocasiunea deschiderei esposiţiunei mari- 
time din Havre la 8 Maiu n., ministrulü pre- 
şedinte francesü Goblet a rostită uni diseursü, 
în care a făcută amintire şi de atitudinea poli- 
tică a Franciei. 

„Dorinţa Franciei, dice elü, este d'a trái în 
buna înţelegere cu celelalte ţări si d'a-și desvol- 
ta mărirea ei industrială si comercială ín pace. 
Poporulü, pe care-lii ocupă astfelă de griji, nu 
póte fi espusü bănuelei, cá nutresce planuri a a- 
gresive. “ 

La banchetü érăşï rosti Goblet o vorbire, ín 
care dise între altele: 

„Timpul íncercárilorü póte că n'a trecută 
încă, dér că décă acestea vorü veni, nu noi le 
vomă provoca. Francia voesce pace; suntemü 
însă firmă hotărîţi a nu-i sacrifica nici dreptu- 
rile nóstre, nici onórea nóstră. Departe de a 
amenința pe vre-unü poporù, Francia e gata a 
primi tóte simpatiile cu bucuriă şi cu reciproci- 
tate, Nu mai puţină însă ar fi Francia gata, 
décá nevoiă ar fi, să întâmpine cu fruntea susü 
atacuaile nedrepte. Acéstă atitudine singură co- 
răspunde demnității unei națiuni mari,“ 


Dela curtea sârbescă. 


In timpulă din urmă s'a vorbită multi despre o a-. 
propiată schimbare a politicei esterióre sârbesci, despre 
neînţelegeri în familia regală, ba s'a amintită chiar de; 
posibilitatea unui divor(ü între regele si regina. Serbiei. 

Privitoră la neînțelegerile ivite în familia regală 
cari stau în legătură cu sgomotele ce se mențină încă 


despre o apropiată schimbare a politicei esterne, cores- , 


pondentulă din Beigradă ali lui „Pester Lloyd“ dă ur- 


mátórele amărunte: 

„Intrigile diplomatice au găsită aci ună pământă 
primitoră.  Urmátórea împărtăşire, deplină demnă de 
aredinţă şi din celü mai escelentă isvorü, despre unele 
evenimente intime din timpulă celà mai recentă, esplică 
unele schimbări neașteptate şi întâmplări surprinq&tóre, 

Representantulü unuia din statele mai mici in Serbia 
are, pe lângă plăcutulă său postů, si o sofià fórte fru- 
mósá. Regele Milanü — care de altfelà si e!ü are o 
sotià de toti frumósá — dete frumósei soţii a ambasa- 
dorului mică atentiuní. Ambasadorulü rusă Persiani si 
gefulü partidei serbesci rusofile Ristic! hotăriră sé esplo- 
ateze aceste nevinovate dovedi de politetá ale regelui 
Milan cătră frumósa damă pentru scopurile lorü politice. 
La 15 Aprilie n. Ristici avă o audienţă la regina Nata- 
lia gi se pare că i-a şoptită ceva, căci numai aşa se 
póte esplica, cá în diua de Pasci, la palatü, regina Na- 
talia nu numai că a ignorati in modü bătătoră la ochi 
pe respectiva damă, ci şi-a întorsă chiarü capulü, când 
aceea treci pe lângă ea. În acea di întrâga lume di- 
plomatică şi oficiósá din Belgradā nu vorbea decátü de 
acesti! evenimentă, căruia îi urmă în palată o a doua 
scenă plină de iritatiune şi după care regina Natalia de- 
clară categorică, că va pleca împreună cu prinţulă de 
corónă pentru mai mult timp la Crimea ori în Caucas, Re- 
gele Milanü, care în faţa situatiunei politice nu putea fi 
învoită cu acestü plană, rugă a doua di de Pasc! pe 
d-nii Persiani şi Histiciă — ceea ce face a se crede că 
suntü întemeiate sgomotele despre influinta ce ar eser 
cita-o aceştia asupra reginei — sé intervină ca mijloci- 
tori în acâstă afacere si së induplece pe regina a re- 
nun(a la intenţiunea sa. Cum şi-au Implinità cei doi 
diplomaţi misiunea lorü, nu se scie; dér faptü este, că 
la receptiunea din diua urmátóre regina Natalia a dis- 
tinsü pe soția ambasadorului cu o salutare totù asa de 
gratiósá, cum obicinuia a o face mai nainte. La cálé- 
toriă insé n'a renuntatü regina.“ 

O telegramă din Belgradü impürtágesce, cà regina 
va pleca în dilele acestea la Crimea singură, fâră mos- 
tenitorulă tronului. Foile rusesci se bucură de acesta, 
mai alesi ,Nowosti*^, fiindcă „regina Natalia, ale cărei 
simpatii pentru adevărata ei patriă Rusia, pentru apérá- 
torulü independenţei tuturorü popórelorü slave, suntü cu- 
noscute, preferă a inspira aerü rusescü pe admirabiluli 
(érmü alü mării in Crimea orf între munţii caucasicl.* 

Se dice că d-nii Persiani si Ristici arü fi sfütuitü 
pe regina, ca sé nu renunțe la călătoria sa, cu scopă 
ca să o facă a ceda orf, mai târdiu, a se reintórce din 
Rusia numai când politica esternă a Serbiei va lua o 
schimbare favorabilă combinatiunilorü politice ale aces- 
tori doi diplomaţi. 


SCIRILE DILEI. 


In telegrama ce amù primit'o erf séra din Sibiiu, 
despre conclusele conferinţei, s'a strecuratü o regreta- 
bilă eróre. In comitetuli esecutivü e a!esü şi d-lă Dr. 
Rațiu, ceea ce în graba d'a se tipări telegrama s'a tre- 
eutü cu vederea. De asemenea s'a strécuratü o eróre 
de tipari in Nr. de ieri ia raportulă comitetului electo- 
rală permanentă, pag. 2, şiri 25 de josü în susü de 
pe colóna 1, unde este a se ceti: fiăcare in posifinnea 
lorá, tn locü de: opositiunea lori ete., ér ia sirulü 28 
de josü de pe colóna 2 este a se ceti: După așteptare 
de cincă luni, în locü de: cincl biserici etc. 

—X— 

Maiestatea sa monarchulü a dăruiti din cutia sa 
privată 1000 fl. pentru a se ajutora nenorociţii din Ciu- 
gudü, cari la 1 Maiu au fostă bântuiţi de incendiu, 

—x— 

Duminecá séra s'a serbată in Sibiia printr'unü ban- 
chetü jubileulà de 50 de an! ca publicistà ală d-lui G. 
Bari(á. Cu acéstá ocasiune i s'a dată jubilantelui prin 
d-lă Dr. Lucaciu ună albumü cu o adresă şi cu subsctierl, 
o până de aurü din partea femeilorü române din Pesta 
si ună libelă cu suma de 2400 fl, în scopi d'ași publica 
d-lui Bariț memoriele şi lucrările sale istorice, 

—— 

Lui ,Kolozsvar* i se telegrafiézá din Pesta, cu data 
7 Maiu, că alegătorii români din cereulü electorală ali 
Hécagului arii fi protestatü contra participărei la confe- 
renta naţională electorală din Sibiiu, deórece ei arü sta 
pe basa programului din Budapesta, adecă a réposatului 
»Viitorü^, şi s'ar tiné de partida liberală, adecă maghia- 
r6nă. — Asta de sigurü şi-a scos'o »Kolozsvar^ din 
mânecă și agteptümü ca „Luminătorulu“ sé'i dea meritata 
desminţire. 

—jL— 

In Toplija română a eruptii Vinerea trecută unii 
focü vehementü, care prefácü în cenuşă o parte însem- 
nată a satului. 'Totă în acea qi s'a pusi focü casei lui 
Vasiliu Crişiană din Luna sáséscá, cure fü prefăcută în 
cenuşă împreună cu alte doué case si câteva clădiri eco- 
nomice. În 4 Aprilie au arsü în comuna curată româ- 
néscá Mărgău de lângă Huedinü 90 case impreună cu 
tote clădirile economice. In comuna Ourtici de lângă 
Aradă au arsă în 8 Maiu 150 case împreună cu tóte 
clădirile economice din jurulă loră. 

—X— 

Maiestatea Sa monarchulü, la propunerea ministru- 

|ui ungurescă de culte și instrucţiune, a aprobată ur- 

mătârele numiri făcute în capitululü diecesanü gr. cat. 
din Gherla: canoniculă costode Stefană -` Bilţiu fù nu- 
mită canonică lectori: canoniculd scolastică Michailă 
Șerbanii, canonică custode; canoniculă cancelară Deme- 
triu Coroianii, canonici scolastică; canoniculă preben- 
dată Vasiliu Popi, canonică cancelară; protesorulă se- 
minarială Eusebiu Chertiţa, canonici prebendató. 
— — 

In 26 Aprilie st. v. Rișnovemi au făcută o primire 
frumósá nou alesului loră preotii Ioan Hamsea, care 
sosi in diua aceea din Sibiiu, ca să-şi ocupe postulă său 
de preotà.  Ténérulü preotă a fostă întâmpinată am 
la ună milă depărtare de Râșnovă de uni banderia de 
100 de călăreți sub conducerea lui G. Proca jun., si 
mai multe căruţe. În moraentulü întâinirei d-là invétà- 
tori N. Ilie tinà o vorbire de bineventare, la care téné- 
rulă preotii mulțămi pentru primirea, ce i se face, apoi 
incunjurându-i trăsura 10 tineri în costumü naţională, 
purceseră toţi la casa parochialà, Aici poporulă adu- 
nată îlă salută cu strigăte de „să tráiéscá,' ér preotulü 
le mulţămi din nou pentru primirea căldurâsă şi le pro- 
mise, că va lucra tâtă vié(a sa pentru binele si feri- 
cirea credincioşiloră sti. — "lénérulü preotü a absolvatü 
şi drepturile la universitatea din Pesta si Viena. 

—X-— 

Funetionarulü de cale ferată Bela Bay si soţia sa 
au intentatü lui „Pesti Hirlap“ proces de pressá pentru 
vătămare de onóre. Numita Íóiá scrisese, intr'o comuni- 
care, că Bala Bay nu se trage dintr'o familiă nobilă, ci 
cá mai nainte s'a numită Berele Benjamin. De asemenea 
advocatulü şi deputatulă dietalü Dr. Moriz Horvath a in- 
tentată procesü de pressá lui »Függetlenség«, care a qisù 
că Dr. Horvath e de o moralitate destrămată, jóc& ferbél 
şi amestecă cărţile după interesulü său. 

Ministrulá de instrucțiune ungurescă a trimisă in- 
spectorilorü scolari o ordinatiune, prin care se face cu- 
noseutü, că cărţile de invé(áméntü ce se intrebuintézá 
adi in scólele elementare, poporale, civile si comerciale 
superióre se mai poti folosi pănă la o altă dispositiune, 
deórece pănă acum cărţile inaintate spre a fi judecata. 
din causa marei loră mulţimi, nu s'au pututü resolva. 

—X— 

Același ministru a luată o nouă măsură asiatică, 
oprindu folosirea urmátórelorü charte şi cărţi: 1. Noţi- 
ună de Istoria Românilor“ de M. C, Florentin în Bu- 
curesci; 2) „Mapa Europei“ de C. N. Râmniceanu şi e- 
dată de George loanidă, librară in Bucuresci; 3) Bilder 
aus der serbischen Geschichte“ (Panciova 1885); 4) „Die 
Erde, aur der wir leben“ (Belgradă 1886). 

IX 

Ministrulă Trefort a mai ,pricopsitü« pe preoţii gr. 
or. de pe lângă Turda, Constantinü Micu cu 80 A., Gri- 
gore Roman şi Avramü Popovici cu câte 50 fl. —,Fru 
móse esemple de infrénare și abnegaltiunel' 

LL Y— 

Esamenuli de calificatiune în limba maghiará pen- 
tru învățătorii români si sasi, cari voescü a'şi procura 
atestate de calificatiune în limba ungurâscă, se (ine la 
30 luniu n. a. e. în preparandia de statü din Clusiu. 
Taxa de esaminare e 5 fl., ér pentru atestatü 1 fl, si 
se plătescă înainte la anuntare. Cei ce voescü a se 
anunţa sé presinte pănă la 7 Iunie n. peti(iunea tim- 
bratá, atestatulü de botezü, de calificatiune şi de servi- 
ciu inspectoratelorü scolare respective, de unde se tri- 
miti directiunei preparandiei. 

— 

In adunarea principală estraordinară a bisericei 
ev. reform., ce s'a ţinută în dilele trecute în Clușiu, 
sau presentatü nu mai puţină ca 130 procese de 
despărțeniă. 

—X-—- 

Deunădile eu ocasiunea săpărei fundamentului pen- 
tru palatulü forestieră pe piéta Trencin din Clugiu, s'au 
descoperită trei morminte străvechi,  Cosciugurile cons- 
tau din lespeqi de pâtră, care mai nainte serviseră ca 
morminte romane si probabilă că au fostii făcute în tim- 
pulă migratiunei popórelorü, Pe unulă din aceste mor- 
minte zăcea o pâtră mormântulă romană, înaltă de 2 
metri şi lată de 58 centimetri, pe a cărei părţi supe- 
rióre se védü într'o adâncime 1n drépta si în stânga 
busturile in reliefü: alü unei femei şi alü unui birbatü, 
dedesubtü se află inscrip(iunea ce arată pétra mormén- 
tală ca fiindă a unei fecióre romane, care a muritü în 
etate de 17 ani, 

—X-—— 

Uni cereularü alü episcopului din Raab declară, 
că preoţii dela térá numai atunci potü primi ună man- 
dată de deputati, décă renunță la oficiile lori, preoţesc. 

—X— 

Agricultori vechi şi esper suntü îngrijaţi, cà in 
vera acâsta vorü fi călduri neobicinuită de mari, findü 
că brâscele, de mai multi ca 30 de ani, au începută 
de astădală a ocăcăi abia după Sf. George. 


—j— 


1887, 


Doi călugări armeni din Asia mică însoţiţi de uu 
interpretă venirá acum câteva lun! in Ungaria şi primiră | 


dela ministrulă de interne concesiune sé colecteze bani 


pentru mănăstirea lori. In Cagovia insé fură arestați 
călugării, ca unii carl ard inspira îngrijiri si aduşi sub 
escortă la Pesta, unde suntü si adi arestați la poliţiă,! 
Se aşteptă din Caşovia actele polițienesc! in acâstă a: 
facere, — Ce ingrijiri voră fi mai inspirată „patrioţilor* 
şi aceşti călugări din Asia mică 2% 

-—— 

Asl sérá se va juca, in hala 
» Büvös 


Teatru unguresc. 
festivă din Gróverü, marea operetă in 4 acle 
Vadáse.« 


Mişcarea electorală a Sârbiloră. 


Duminecă în 8 Maiu n. partida naţio- 
nalá sérbéscá a lui Jasa Tomity și-a ţinută 
în Neoplanta conferen(a sa, la care au luati parte 
vr'o 600 de persóne, jumătate din Neoplanta, ju- 
mătate din împrejurime. Președinte fü alesü me- 
diculă comunalü Krista Mihajlovici din Becea 
vechiá, pe care Ungurii îlu facă „socială-demo- 
crată“, ér vicepreşedinte comerciantulü Popovici 
din Neoplanta. Singurulü vorbitori a fostă Tomity. 

tă, după „Pester Lloyd“, resoluțiunea ce sa 
primită de conferenfà: 

Menţinerea programului din Beclcherecü, se- 
pararea Bosniei din sfera puterei nóstre şi con- 
ducerea politicei nóstre esterne în spiritü slavii. 
Mai ueparte nu se primesce invoiéla cu nici ună 
partidu ungurescü din ţâră, ci se dà votulü nu- 
mai pentru candidaţi sârbi ori români. 

Adunarea a decursü în ordine. 


Ardealulu. 


Sub acestă titlu a scrisă unii conte ungu- 
rescă ună giù de articuli în ,Kolozsvar". In- 
trunulü din ei se ocupă şi de Români. Decă 
publicámü în esentă descánteculü contelui privi- 
torü la Români, o facemü ca sé putemi repro- 
duce observările, ce le face fâia germană din 
loci „Kronstădter Zeitung“. Étă cam ce dice 
contele ardeleană: 

Acestia (Românii) suntă vérijt între Slavi şi Ma- 
ghiari, şi Austria, Ungaria şi Germania suntü nu numai 
aliații loră naturali, ci aceste state garantâză așa dicénd 
esistenta lord. Din ficțiunea, că ei suntă locuitori stră. | 
vechi ai Ardélului, Românii deducü drepturi poiitice ne- 
întemeiate, ba chiară private.  Nimenea nu-i póte împe- 
deca a'și dobândi o positiune, care s& impună respectă 
și sé tragă în cumpănă, dér ináuntrulü statului modernă 
nu potă pretinde o positiune deoseb tă. Economia loră 
deKpágune, rămasă indérétü, împedecă o desvoltare pro- 
gresivá à agriculturei. 

Décà Ungaria ar înceta odată ca stati, atunci mor- 
mântulă natiunei maghiare ar fi totodată morméntulü 
Româniloră din țările ungare. Căci în timpi ce Românii 
suntă incungiura(| de Slavi pretutindenea, unde nu se 
atingă cu Maghiarii, în Rusia esistă vederea, că de Slaví 
se ţină tóte popórele, care aparţină credinței grecescl, şi 
de aceea au sé fiă unite cu Rusia, Acesta ar cruța na- 
tionalitatea Româniloră totü asa de pntinü, ca si pe a 
Maghiariloră Românii au deci interese comune de esis- 
tentá cu Maghiarii. 

Deórece unele naţionalităţi aie Ungariei aparţină 
astorfelă de familii de popóre, care formézá în afară de 
Ungaria la graniţele ei state independente, e neapărată 
necesarü a avé aci (în Ardealü) o administra(iune drâptă, 
cu ingrijire şi indestulitóre pretentiunilorà de adi si a 
promova in modulü celă mai activă interesele economice 
ale poporului, ceea ce pănă acum nu este şi nu se face 
în Ardealü. 

Raportulă nostru cu România mai alesii trebue să 
fiă, departe de orice slăbiciune şi cedare, cu considera- 
tiune, amicală şi prevenitorü, aşa ca şi România sé-'gI 
pâtă pune în noi cea mai deplină încredere. Postulü de 
ambasedoră în Bucuresci şi este de aceea de cea mai 
mare importanță. Tendinţe de espansiune n'avemiü. 


La acestă vechiu descântecii ungurescă ob- 
servă ,Kronstüdter Zeitung“ în articululă său 
de fondü din Nr. 97: 


Ásta'i simburele celorü dise de autorü asupra Ro- 
mâniloră. E «am putintelàü, abia îi atinge în trécétà. Si 
totuşi Románismulü este pentru Ardealü de o însemnă- 
tate cu totulă estraordinară Spre a pune în lumină clară 
stările şi perspectivele în Ardeală, după părerea nâstră 
ar fi trebuită să fiă împărtăşită Românismulă din Ardeală 
de o mai am&runţită apretiare. "TI face impresiunea, ca 
si cum autorulü n'ar avé la stomacü cestiunea română, 
ci ar fi voilii săi fugă din cale. Asta insé e o gregélá, 
dâcă vrea să clarifice şi să amelioreze stările ardelene. 

Dér întru câtă autorulă se ocupă cn acâstă cestiune, 
e după a nâstră părere în órecare rütücire. Deja carac- 


Nr. 93. 


teristica Româniloră nu ni se pare corectă. Autorulă îi 
numesce „uni poporü nespusü de talentată, der gi nes 
pusă de înapoiată, care totuşi progreseză mereu si vč- 
qândă cu ochii«, Asta nu pré e nimeriti. Talentulü nu 
e tocmai o însușire distinsă a Româniloră (Aci observàmü 
cá autorulă acestorü rânduri din „K. Z.* nu pré eunósce 
bine însuşirile poporului română, căruia tocmai talentulü 
nu'i lipsesce; unt poporü netalentată, orf câtă silintá si 
zelü ar avé, nu pote progresa cu așa paşi uriași, intr'unü 
timpü atâtă de scurtă. — Red. »Gaz*), der în schimbi 
e din abundanţă înlocuită printr'o zelósá nisuință după 
progresă culturală. Acesta o va afirma oricine, care a 
avută ocasiune a observa școlari români în scólá. Cum 
că poporulă română progresézi mereu și vEdândă cu 
ochii, asta'i pré puțină qisă. Progresului e tocmai ui- 
mitoră si vrednicü de admirată. Abia ar putea privi in- 
dă&rătă ună poporü din lume la und progresü atâtă de 
uriaşă în desvoltarea culturală, ca Românii în periodulü 
dela 1848 pănă aql. 

Nic aceea nu putemü admite, că Românii ard nisui 
la o posiţiune deosebită. Ceea ce nisuescă Românii, 
este tocmai contrarulă, egala îndreptăţire naţională, anume 
de limbă. Asta nu e nicidecum o posiţiune deosebită. 
Autorului nici nu dà măcari a se 'ntelege,cà ce "ȘI infáti- 
teză elü sub o astfelü de positiune deosebită. ' 

O conclusiune cu totulü falsă ni se pare a fi si 
aceea, când autorulü admite cá peirea natiunei maghiare 
ar atrage după sine și peirea Româniloră din ţările un- 
gare. Mai ântâiu nicidecum nu este numai o cucerire 
prin Rusia, care —- precum admite autorulü— ar pute fi 
singura causa a peirei naţiunei: maghiare. Se potü cu- 
geta si alte răsturnări, care ar puté avé und astíelü de 
resultatü. O rusificare a tuturorü raseloră de popóre, 
ce locuescă acum în Ungaria, peste totă abla e de te- 
mulii, Mai puţină decâtă oricare au să se temă de aga 
ceva Românii. Ună poporü compactă, impénatü numai 
iu! colea de alte rase de popóre, în numără de 10 mi- 
line ca Românii, in diua de adi nu se lasă aga uşoră 
a se desnaţionalisa. 

De aceea gi e lucru indoiosü, că Maghiarii şi Ro- 
mânii au interese comune de existență. Nenduiosü e din 
contră, că tóte naţionalităţile ce locuescă intr'unü statü 


oau ¿multime intrégá de interese egale de viétá.. Der 


acestea nu se dobéndescü prin aceea, că o naţionalitate 
caută sé apese pe cealaltă, ci prin aceea, că tóte inte- 
resele comune se promovézà cu puteri comune, pe când 
singuraticelorü naţionalităţi li se lasă in séma lorü aşi 
apăra propriele lorü interese de cultură după propriete 
loră puteri. Dér pentru acésta nu e de ajunsă o admi- 
nistraţiune dréptá, cu ingrijire si indestulitóre pretentiu- 
niloră de adi, cum opinézá autorulü, ci numai ună sis- 
temă de guvernare, care satisface principiului arütatü 
mai susă. 

Guvernulü însă e fârte departe de aceea. Din con 
trá elù face aşa, ca și cum și-ar fi pusă in capi sé "și 
crescă în Români pe cei mai înverşunaţi inimici. Sub 
mania de magbiarisore au st sufere Românii tocmai aşa 
ca celelalte naţionalităţi nemaghiare ale Ungariei, ba a- 
deseori in măsură si mai mare. fn unele părți ale țării 
suntă tractați tocmai ca helofii, nu ca cetățeni egală in- 
dreptátiti ai térei. Renuntarea la mania de maghiarisare 
este singurul mijlocü, d'a face pe Români 6răşi cetățeni 
mulţămiţi ai térei. 


Invitare. — P. T. Domniloră acţionari ai institu- 
tului de credită si economii ,Ariegana* din Turda. 

Avemü onóre a vă aduce la cunoscintă, că in adu- 
narea generali constituantă ținută la 23 l. c., desbá.én. 
du-se gi primindu-se statutele institutului nostru de cre- 
dită si economii, acesta s'a dechiaratü constituită, 

Drepti aceea, ca së putemü coréspunde -lui 159 
din legea comercială gi ca institutulă să-şi pótà începe 
câli mai curândă activitatea, cu provocare la 8 9 alo sta- 
tuteloră, venimü a vé invita cu totü respectulă, ca să 
binevoiţi a trimite cà! mai curéndü, dér pănă în 24 
Maiu st. n. a. c, nesmintitü, v&rsământulă ala doilea de 
20%/, de acţiune subscrise de d-v. — la primirea căruia 
vi se va şi trimite îndată titlulă provisoriu, prin care 
se vorü chita tote plătirile deja făcute. 
Direcţiunea institutului de credită şi economii Arieșana. 

D. St. puluţiu, 
directorü esecutivü. 


Ultime sciri. 


Athena, T Maiu. — Guvernulă s'a ínfelesü 
eu guvernulă României pentru a lăsa să sub- 
siste convenţiunea comercială expirată, până la 
Încheiarea unui nou tratată. 

Scutari d’ Albania, T Maiu. — Ună bata- 
lionù de soldați turcesc! a fostă atacată dilele 
acestea, în margulü său, de cătră Miridiți. Lupta 
a fostă însă neînsemnată: perderile trupelorü 
suntü de doi morţi şi câțiva răniți. 

Berlina, 1 Maiu. — Diarele din Berlinü 


e 


GAZETATTRANSILVANIEI. 


1887. 


védü în oprirea de a se represinta opera lui|»a mă întârce la familia mea?“ Confesorii, muiaț! pănă 


Wagner „Lohengrin“ la jParisü, o umilire mo- 
rală pentru cabinetulü francesü. „Gazeta Na- 
fjonalà^ dice în acéstá privință că trebue sc se 
veqă în acestă interdicere ună semnü de slăbi- 
ciune din partea guvernului francesü si că nici 
o putere n'ar putea sé se gândescă să contracteze 
vro alianță cu ună stată, ale cărui cercuri diri- 
ginte se supună jugului ce le impune populația. 
„Gazetei de Voss“ fi e temă ca populaţia să nu 
se erédá încuragiată sé continue demonstrațiile 
contra Germaniei. 

Viena, 8 Maiu. — Generalulà Kaulbars a 
plecată eri la Petersburg după o sedere de 5 
dile aici. In acestă timpi elù à avutü dese în- 
trevederl cu generalulü Werder. 

Viena, 8 Maiu, — Contele Andrassy a so- 
sită aici Sâmbătă si sa dusi imediată la con- 
tele Kalnoky. Se dice că câlătoria contelui An- 
drassy a fosti determinată de revelaţiumle făcute 
de „Gazeta Germaniei de Nord“ si că a cerutü 
o audienţă împăratului spre a solicita dela Ma- 
jestatea Sa documentele ofiziale în acâstă ces- 
tiune. Contele Tisza, preşedintele consiliului un- 
gari, trebue să soséscá aici Mercuri. 

Viena, 8 Maiu. — In cercurile politice se 
crede că principele de Bismarck are intenfiunea 
de a trage pe Austria într'o acțiune politică an- 
tirusă, cu scopulă de a paralisa politica de liber- 
tate de acţiune a Rusiei, care împedică realisarea 
planuriloră Germaniei. 


Berlin, 8 Maiu. — Camera deputaţiloră a 
primită legea prin care se împartă mai multe 
departamente ale Prusiei apusane precum și ale 
provincii Posen cu scopulü de a paralisa agita- 
finnile poloneze, cari tindă la restabilirea unui 
regatü Polonü. 


DBelgradü, 8 Maiu. — Regina Serbiei va 
pleca, însoţită de principele mostenitorü, la 12 
Maiu directă pe Dunáre-Turnu-Severinü ; în séra 
acelei dile va sosi în Bucuresci unde se ve opri 
două dile, după aceea va merge la Iaşi unde va 
sta o qi, după care se va duce la Odesa unde 
se va opri trei dile, şi apoi va pleca la Jalta în 
Crimeea. 


SCIRI TELEGRAFICE. 
(Serv. part. a »Gaz. Trans.«) 


VIENA, 10 Maiu. — Regele a primitü la 
amédi pe contele Andrassy în audiență. 

BELGRADÜ, 10 Maiu. — Regina plâcă 
la 12 Maiu cu prinţulă de corón& în Crimea, 
unde va sta sése săptămâni. , 


BUCURESCI, 10 Maiu. — Regele sa în- 
torsü asérá din Iași. 


SIBIIU, 10 Maiu. — Conferinţa Romá- 
nilorá a aecceptatü en bloc şi fără desbatere 
resolufiunea") prezentată de Babegü. In infelesulü 
acesteia: programulü din anii 1881 si 1884 se 
mentine neschimbatü, dér se lürgesce íntr'acolo, 
că Românii vorü lupta nu numai contra ten- 
dinfei de maghiarisare intenționate de- puterea 
statului, ci din oricare parte, pentru Ardealü se 
esprimá absolutá pasivitate, pentru cercurile elec- 
torale bănăţene şi ungurene de asemenea se es- 
primă pasivitate, cu escepţiune de acele cercuri, 
unde interese naţionale cerü să se pună candi- 
dați naţionali, care escepțiune trebue să o per- 
mită comitetului contralà în înțelegere cu respec- 
tivele cercuri; presentarea unui memorandi, care 
sč întemeieze acestă atitudine, la treptele Tro- 
nului printr'o deputafiune, S'a alesă comitetulü 
centrală de 11 membri si âpoi se încheiă con- 
ferin(a cu strigăte de „să trăiască“ la adresa Ma-, 
iestăţii Sale şi a membriloră dinastiei. 


DIVERSE. 


Hoţiă la spovedanii..— Se serie din Lyonü qia- 
rului »L'Indépendanee Belge“: O femeiă tânără şi fru- 
mâsă se totii presinta de câte-va die pe la confesiona- 
lele diferitelorü biserici ale oraşului, şi după ce ingenun- 
chia cu multă evlaviá, îşi mărturisea păcatele pănă în cele 
mai mici amănunte. Spovedania se termina inst mai 
totdéuna cam în termenii următori, întreruptă de suspi- 
nuri: „Suntă fiica d-lui Ch. de L.., dela Lons-le Saunier; 
„mi-am părăsită familia ca sé urmezi uni seduetorü 
„care m'a abandonati la Lyonă fără nici uni mijlocü 
„de existență. Fi- vel, părinte sfinte, atâti de buni de 
„a adăoga, pe lângă absolutia ce vă ceri în genunchi 
„şi eu laerémile în ochi, o mică sumă, care să-mi permită 


*) Amb publicat'o deja in suplimentulă Nrului de 
er! alü íóiei nostre, în tót& intregimea ei.—Red. 


la laerime de nenorocirile penitentei, îi dedeau care câte 
5, cere câte 20, care câte 30 franci. Ba unulü dintre 
sfinţii părinţi a mersă pănă la 70 franci. Dintre toţi, 
s'a găsită însă unulă, care a scrisă d-lui Ch. de L.. la 
Lons-le Saunier spre a se informa, décá pocăita s'a tn- 
torsü la staululă părintescă, la care d. Ch. de L... se 
grăbi a răspunde că trebue sé fi fostă victima unei In- 
şelătorii din partea vre-unei aventurierü. Bietulă popă, 
amáritü la sufletă, depune o plângere la parchetă, de 
unde nu întârdiară a da de urma adevărului şi a hotiei. 
Ea se numesce Francisca [oanü, divorțată de so(ulü său, 
trăindă acuma cum póte. Interogatü, véduvita recunósce 
că a primită bani dela confesori, cu simpla diferență 
că a primită „pentru altă motivă ér nu pentru celă 
pretinsă de cătră sfinții părinți.“ Tablou! 
* 


» ok 

Decretulă împăratului chinezi, tinărului Kuang-su, 
prin care a făculă cunoscută poporului că ia în mână 
frinele guvernării, sună astfelă: Prin voința cerului m'am 
urcată pe tronü acum 13 ani si de atunci împărătâsa 
regentă, avéndü in vedere etatea mea, s'a invoitü a di- 
rige afacerile importante ale statului, aga cá m'am pu- 
tutù consacra studieloră. Mai bine de dece ani tmpéráü- 
tésa neobosită a alesü bărbaţii înţelepţi in serviciulü 
statului şi pe cei incapabili i-a înlăturată, Totü ce a 
făculă. a fostă pentru binele poporului și tâtă națiunea 
a fostă în pace. Niclodată istoria n'a relatată despre o 
administraţiă mai strălucită decâtă a fostă a Maj. Sale; 
poporulü și miniştri statului o sciu acésta. Acum tmpó- 
rătâsa a dispusă, că, deórece educaţia mea s'a terminată, 
sé apucă în persónàá f'inele guvernului. Când am aflată 
de acéstá disposiţiă, m'a cuprinsă ună tremură, ca si 
cum mé aflam departe de Oceanulü fără malü. Dér 
Maj. Sa. binevoiesce a'mf da pentru câţiva anl încă sfa- 
turile sale cu privire la afacerile mai importante, Astfelü 
ascultândă ordinele împărătesei, am adresată. o petiţiă 
cerului, pământului si strábunilorü mei, spre a le face 
cunoscută, că in propria mea persóná voiu lua în mână 
domnia in diua a 15-a a primei lunt din anulă alü 13-a 
ală urcări mele pe :ronü, Condusă de sfaturile Maj. 
Sale voiu consacra solicitudinea mea ori-cărei afaceri. 
Prinții şi demnitarii voră trebui sé fă loiali si se vorü 
sili a mé informa despre trebuințele poporului. Domnia 
imperiului mi s'a transmisă mie singuri de cătră ceri şi 
străbunii mei şi consideră ca a mea fericirea poporului 
meu, a demnitariloră si funcţionariloră mei. Apoi deere- 
tulă aduce la cunoscinţă o serie favoruri şi ceremonii. 
Se dă şi ordinulü,de a se restaura templele deiloră mari 
şi ai munţiloră, de a mănţine cultulă funebru la mor- 
mintele impératilorü şi în templul lui Confuţive; se dis- 
pune o amnestiá, liberarea dela serviciu a soldatilorü în 
etate de 70 ani, etc. 

he 

Bigotism criminali, In diua de 19 curentă nisce lo- 
cuitori din comuna Gáàrbovátü, jud. Mehedinţi, denun- 
țară subprefectului M. de josă Dumbrava, că la Ionü Bală 
Hârcă din aceea comună sar afla ună eazanü de furată 
Ajutorulă sub-prefectului, fácéndü perchisiţiă numitului, 
găsesce în loci de casani: palma unei mâni de copilă 
uscată; o şapcă, doč lumânări mici de cérá, gi un cornü 
de vită mare plinii cu prafü de puşcă. Cercetăndi a- 
jutorulă, i s'a declarată că cu aceste lucruri s'a servită 
numitulii Hórcá, care este depusă in prevenţiă, la télhá- 
rile ce făcea, Se dice că elù întrebuința acele obiecte 
în modulü următoră: punea sapca pe capă, cu lumină- 
rile stinse în mână, cu cornulü de prală la brâu si cu 
palma uscată în sinü, acolea casa aceluia pe care 
voia sâ'lă prüdeze. Acele lucruri s'au ridicat şi nain. 
tată onor. parchetului. In locü de bigotismü este o 
crimă fiindă o mână de copilă. Se nasce întrebarea: 
de unde are acelui criminală mâna de copilà?? Desgro- 
pata vre-unü copilă mortă şi 'i a tăiată mâna? Omo- 
râtul'a în momentulü nascerei şi în urmă l'a îngropată? 
Acelă individa este criminală că a comisă tâlbării: este 
şi omucidă ? 

Ce înghite Parisuli? — Buletinulă municipală din 
Parisă spune ,că acesta oraşă a consumată, in anulü 
1886, 12 milione Kilograme peste, 303,864 boi, 188,595 
viței, 1,970,536, oi, 352,001 porci şi 381,206 kilograme 
carne de cală, de măgari şi de catir, etc. Carnea de 
catir se vinde cu 70 bani kilogramulü, 

O copilă fenomenü. — In miculă orâșelă Varzo, 
lângă Lago Maggiore, o familie de ţărani are o ficà abia 
de doi ani si jumétate, care cântăresce 62 kilograme; 
trunchiulă corpului ei este de ună metru, sinulă plină 
ca alü unei femei bine desvoltate; celelalte părţi ale core 
pului suntă însă tóte în disproportie cu trunchiulà. A 


DER Numere singuratice din „Gazeta  Transilva- 
miei“ à 5 cr. se polü cumpăra în totungeria 
lui I. GROSS, si în librăria d-lui Nicolae 
I. Ciurcu, 

Turnátoria si fabrica de mașini a lui SCHLICK ~ 


Societate pe actii in Budapesta. 
Biuroulü centralü: VI. Waitznerring 57. — Despártéméntulü pentru masini agricole: VI. Aeussere Weitznerstr. 1696—1699. 


recomandă escelentele sale Garnituri de treierat cu vaporii, de incálditü 
cu cărbuni, lemne si cu paie, Garnituri de treieratà cu vârtej. (Gopel) 
Mori pentru curátitulà cerealelorii (Sistemi Backer & Vidats,) Pat. 
pluguri Schlick pentru 2 şi 3 brazde, recunoscute de escelente. Preţul 
dela fl. 58 în susti. — Pluguri- Rayol pat. Schlick cu aparatà pentru 
ridicati afară, Pluguri-Ragol, cari să conducit de sine (după Sack). 
Pluguri originale Schlick- şi Vidats pentru una brazdă. 


Cele mai noué maşini de semenatu patent. „Triumph.“ 
Mai departe se află gata Mori de măcinată, mori pentru porumbü. Mașini pentru preparare de nutrefü. Teas- 
curi pentru uleiuri. Masini pentru topită si curățirea de Ramie, cânepă si 'flosü, sistemulü nostru propriu. Pre- 


EJ 


ţiurile cele mai eftine. Conditiunile de plată cele mai favorabile. 
Liste de preţuri la cerere gratis si franco. 


LIIIIIIOTTIITTITIITIGTI 111111111111 11. 1211110114 111:11121 12:111 
Mersulü trenurilorü 


Valabilü dela | Octomvre st. n. 1886. 
pe linia Predeală-Budapesta si pe linia Teiusü-Aradii-Hudapesta a calei ferate orientale de stată reg. ung. 

